Cymuned Ewropeaidd Glo a Dur

Sefydlwyd y Gymuned Ewropeaidd Glo a Dur (ECSC) ym 1951 gan Gytundeb Paris. Ei haelod-wladwriaethau oedd Gwlad Belg, yr Iseldiroedd, Lwcsembwrg (gwledydd Benelux), Gorllewin yr Almaen, Ffrainc a'r Eidal. Pwrpas y gymuned oedd cydgyfrannu adnoddau glo a dur ei haelod-wladwriaethau er mwyn rhwystro rhyfel arall yn Ewrop. Fe'i cynlluniwyd gan Jean Monnet, gwas sifil ac economegydd o Ffrainc, a fe'i cyhoeddwyd gan Robert Schuman, gweinidog tramor Ffrainc.

Roedd yr ECSC yn sylfaen i ddatblygiad y Gymuned Economaidd Ewropeaidd, a arweiniodd at y Gymuned Ewropeaidd ac, yn dilyn Cytundeb Maastricht, at yr Undeb Ewropeaidd.

Roedd Cytundeb Paris yn ddilys am 50 mlynedd yn unig, ac felly daeth yr ECSC i ben ar 23 Gorffennaf 2002. Roedd y Gymuned Ewropeaidd yn etifeddu cyfrifoldebau ac asedau yr ECSC (cadarhawyd hyn gan brotocol i Gytundeb Nice).

 Llywyddion Uchel Awdurdod y Gymuned Ewropeaidd Glo a Dur, 1952-1967 
 Jean Monnet (Ffrainc) 1952-1955
 René Mayer (Ffrainc) 1955-1958
 Paul Finet (Gwlad Belg) 1958-1959
 Piero Malvestiti (Yr Eidal) 1959-1963
 Dino Del Bo (Yr Eidal) 1963-1967

 Gweler hefyd 
 Hanes yr Undeb Ewropeaidd

Categori:Economi'r Undeb Ewropeaidd
Categori:Hanes yr Undeb Ewropeaidd
Categori:Diwydiant glo
Categori:Sefydliadau 1951